पृथ्वी ग्रह इतना शानदार है
कि जीवन की छोटी-छोटी चीज़ों पर हमारा ध्यान ही नहीं जाता।
पर थोड़ा पास से देखो...
तो एक पूर्णतया अज्ञात दुनिया नज़र आएगी।
ऐसी दुनिया जहाँ नन्हे नायकों...
और छोटे विलक्षण प्राणियों को...
बड़ी-बड़ी बाधाओं के विरुद्ध जीतने के लिए...
असाधारण महाशक्तियों की आवश्यकता होती है।
टाइनी वर्ल्ड
अफ़्रीकी सवाना।
दन्तकथाओं की धरती।
हमारे ग्रह के कुछ सबसे विशाल...
वर्णनकर्ता पॉल रुड
...और सबसे प्रभावशाली जानवरों का घर।
पर हाथियों के कदमों के नीचे एक अज्ञात दुनिया है।
एलीफ़ैंट श्रू की दुनिया।
इसमें कई तरह के अद्भुत छोटे घास खाने वाले और नन्हे परभक्षी जीव भरे हुए हैं।
पर विशालकाय जानवरों की धरती में छोटा होना कभी आसान नहीं होता।
और जैसे ही झुँड इस ओर आने शुरू होंगे, ज़िंदगी और कठिन होने वाली है।
सवाना
एलीफ़ैंट श्रू हैम्स्टर से ज़्यादा बड़ा नहीं होता।
पर उससे बहुत ज़्यादा तेज़ होता है।
अपने माप के हिसाब से, वह चीते से तीन गुना तेज़ है।
खाने की अनवरत तलाश में 30 किमी प्रति घंटा की गति से भागती फिरती है।
अपने इस तेज़ गति के जीवन को इंधन प्रदान करने के लिए उसे हर रोज़ अपने
शरीर के वजन के एक तिहाई वजन का भोजन खाना आवश्यक है।
तो उसने कई हज़ार वर्ग मीटर में अपने लिए पगडंडियों का जाल बिछा लिया है
ताकि वह अपने लिए सूखे मौसम में भी पर्याप्त खाना ढूँढ सके।
कोबरा पलक झपकने से भी तेज़ वार करता है।
पर इसके द्वारा बनाए गए रास्ते इसे एक कदम आगे रहने में मदद करते हैं।
एलीफ़ैंट श्रू का जीवन उन्मादपूर्ण... और अकेला होता है।
इसे बड़े लाल किले के राजाओं के जीवन के बिल्कुल विपरीत।
ड्वार्फ़ नेवले अकसर दीमक के टीलों में अपना घर बनाते हैं।
केवल आपके हाथ के नाप का होने के बावजूद,
वे अपनी संख्या से शक्ति और उत्साह प्राप्त करते हैं।
सवाना में सुबह आश्चर्यजनक तौर पर ठंडी होती है।
तो सुबह देर तक सोए रहना आसान होता है।
पर आज नहीं।
इस नन्हे हॉर्नबिल को भूख लगी है।
और वह जाकर नाश्ता करना चाहता है।
बीस नेवलों और एक हॉर्नबिल का दल अजीब लग सकता है।
पर जब आप छोटे हों, तो एक-दूसरे का साथ देने में ही फ़ायदा है।
नेवले शिकार को बाहर निकालते हैं।
जबकि हॉर्नबिल खतरे के लिए नज़र रखता है।
ड्वार्फ़ नेवला एक बहुत बड़े क्षेत्र में घूमता-फिरता है,
क़रीब 50 फ़ुटबॉल मैदानों के बराबर,
और रास्ते में अपना अधिकार चिह्नित करता जाता है।
महक जितनी ऊँचाई पर होगी, वे बाकियों को उतने ही बड़े लगेंगे।
सूखे मौसम में भी, उनके भूमि के टुकड़े से उन्हें पर्याप्त भोजन मिल जाता है।
चाहे वे अफ़्रीका के सबसे छोटे माँसाहारी पशु हों,
पर वे बड़े शिकार का सामना करने से नहीं घबराते।
एक ज़हरीला बबून मकड़ा।
हर मौक़े का फ़ायदा उठाते हुए
यह हठी दल मुश्किल से मुश्किल समय में भी जीवित रह सकता है।
पर जब बारिश आती है, तो सब कुछ बदल जाता है।
खुले में रहने वालों को कोई आश्रय नहीं मिलता।
पर नेवले सुरक्षित और आराम से रहते हैं।
उन्होंने अपने लिए अच्छे घर का चयन किया है।
दीमक के टीले हर तरह के मौसम में बढ़िया सुरक्षा प्रदान करते हैं।
थूक और मिट्टी को मिलाकर,
यह परिश्रमी कीड़े कंक्रीट जितने मज़बूत और हाथी जितने बड़े...
किले तैयार करते हैं।
बारिशों के बाद, बड़े जानवरों का आगमन शुरू होता है।
सबसे पहले हाथी भूदृश्य पर असर डालते हैं।
एक पाँच-टन का पदचिह्न...
ऐसी पानी की दुनिया बनाता है जिसमें ढेरों नन्हे जीव तैरते फिरते हैं।
जिनमें ग्रह का सबसे पुराना जीव भी शामिल है।
टैडपोल श्रिम्प इस तरह के छोटे जलाशयों में तब से रहते आए हैं
जब से पहली बार डायनोसॉर के पैरों द्वारा यह बने थे।
बारिश आने के कुछ ही दिन बाद, पूरा सवाना हरा-भरा हो उठता है।
जब जानवर जल्दी-जल्दी खाना शुरू करते हैं...
तो उसके बहुत परिणाम भी सामने आते हैं।
एलीफ़ैंट श्रू तो इस गंदगी के ढेर को कदापि हिला नहीं सकता।
पर मदद आ गई है।
डंग बीटल कुछ ही क्षणों में ताज़े ढेर पर पहुँच जाता है...
प्रतिद्वंदियों के आने से पहले लूट का
अपना हिस्सा लेकर जाने की आशा में।
यह गेंद बहुत कीमती है।
उसका खाना और साथी जीतने की उसकी आशा, दोनों चीज़ें एक साथ लपेटे हुए।
इस छोटी दुनिया में, अगला एक कदम भी असफलता ला सकता है।
और एक पूरे झुँड की भगदड़ तो तबाही मचा सकती है।
एक मिलियन विल्डबीस्ट और ज़ेबरा, धरती पर सबसे बड़ा स्थानांतरगमन।
ताज़ी घास की आशा इन्हें आगे बढ़ने को प्रेरित कर रही है... ठीक इसी ओर।
क्राउन्ड प्लोवर खुले सवाना में अपना घोंसला बनाता है।
इस मादा के नए अंडों के ढेर के कुचले जाने का खतरा है।
केवल टखने जितनी ऊँची,
वह हिरणी का सामना करने से नहीं घबराती।
पर विल्डबीस्ट के इस झुँड को नहीं रोका जा सकता।
हैरानी की बात है, उसका कोई भी अंडा नहीं फूटा,
पर उनमें से बच्चे निकलने में अभी भी एक महीना है।
एलीफ़ैंट श्रू के रास्तों का ज़्यादा नुकसान हुआ है।
उसे यह रास्ते फिर से ठीक करने होंगे।
वापस भाग-दौड़ शुरू।
जहाँ एक ओर झुँड घास चर रहे हैं, वहीं जिराफ़ पेड़ों पर नज़र डालते हैं।
बबूल के पेड़ नए पत्तों से भरे हुए हैं।
लंबे-लंबे काँटों द्वारा सुरक्षित।
इन काँटों की आधा मीटर लंबी जीभ के आगे क्या बिसात।
पर बबूल के पास एक दूसरी रक्षा पंक्ति भी है।
बबूल की चींटियों की एक फ़ौज रक्षा करने के लिए एकत्रित हो जाती है।
और जिराफ़ पर हमला करके जहाँ संभव हो, अपने पैने डंक चुभोने लगती हैं।
जब तक वह वहाँ से चला नहीं जाता।
अपनी वफादार फ़ौज के रहने के लिए बबूल के पेड़ में ख़ास फूले हुए काँटे होते हैं।
और उनके भोजन के लिए, चींटियों के नाप के बराबर, रस से भरे कप।
एक साथ काम करके, यह नन्हे जीव विशाल जानवरों का भी सामना कर सकते हैं।
पर कभी-कभी भागना बेहतर होता है।
तीखे, काटने वाले दाँत,
डेढ़ सौ किलो वज़न का शरीर...
वॉर्टहॉग काफ़ी रोबदार होता है।
और यह नेवला जानता है वह किस चीज़ की तलाश में है।
थोड़े लाड़-प्यार की।
सबसे बहादुर नेवले को सबसे बढ़िया किलनी चुनने को मिलेंगी।
दल के बाकी सदस्यों के आने के बाद, वॉर्टहॉग को अच्छी तरह संवारा जाता है।
जल्द ही, नेवलों की स्पा में और यजमान भी आने लगते हैं।
नेवले आने वाले ग्राहकों पर अपना अधिकार भी चिह्नित कर देते हैं।
छोटे और होशियार नेवले तो
सबसे रोबदार जानवरों के साथ अपने संबंध का फ़ायदा भी उठाते हैं।
ऑक्स्पेकर सबसे ऊँची लूट तक पहुँच सकते हैं।
और अपनी तेज़ चोंचों से वे परजीवियों को चुनते हैं।
जब एक मेज़बान थक जाता है, तो वे अगले की ओर बढ़ जाते हैं।
ऑक्स्पेकरों को अपना लगभग पूरा खाना सवाना के खुरों वाले जानवरों से मिलता है।
थोड़ी सी पटुता और बहुत मज़बूत पेट के साथ,
यह नन्हे जानवर स्थानांतरगमन का पूरा फ़ायदा उठाते हैं।
पर पीछे आने वाले हिंसक जानवर ज़्यादा चुनौतीपूर्ण हो सकते हैं।
प्लोवर के अंडों में से अभी बच्चे निकले हैं।
उसका चूज़ा इस खतरनाक दुनिया में...
...अभी चलना सीख ही रहा है।
सियार मौक़ापरस्त शिकारी होते हैं।
और जितना छोटा जानवर,
उतना आसान शिकार।
एक बेधड़क चाल।
बहादुर माँ पूरी कोशिश करती है कि सियार का ध्यान चूज़े से हटकर...
उसकी ओर आ जाए।
जब तक वह हिलेगा नहीं, वह लगभग अदृश्य है।
पर काटती हुई चींटियों को नज़रअंदाज़ करना मुश्किल है।
माँ उसका ध्यान बँटाती है।
और चूज़े की ओर से उसका ध्यान हटा देती है।
पर उसे अपने चूज़ों की रक्षा तब तक करते रहनी होगी
जब तक स्थानांतरगमन पर आए जानवर आगे नहीं चले जाते।
जानवरों के झुँडों को एक छोटे जीवों का स्थानांतरगमन परेशान कर रहा है
जो उनके पीछे-पीछे हर जगह आता है।
मक्खियों के झुँड बड़े जानवरों को उत्तेजित कर रहे हैं।
पर नन्हे जीवों की दुनिया में, यह एक चलती-फिरती दावत है।
और इन जानवरों के झुँडों से दूर, पथरीली चट्टानों पर अलग-थलग,
अगामा छिपकलियाँ खाना उनके पास आने का इंतज़ार कर रही हैं।
ज़्यादातर समय तो, उन्हें असफलता का मुँह ही देखना पड़ता है।
तो, जब एक बड़ा मौक़ा उनके सामने प्रस्तुत होता है...
उन्हें वह पकड़ना ही होता है।
दिन की गरमी में शेर यहाँ पर सुस्ताने आते हैं।
और उनके साथ आती हैं मक्खियाँ।
ढेर सारी।
भाग्य कोशिश करने वाले का ही साथ देता है।
पर सोये शेर को जगाने में भी समझदारी नहीं।
शायद नज़र बचाकर कुछ किया जा सके।
कमाल है छोटे होने पर तुम कैसी-कैसी चीज़ें करके बच जाते हो।
पर जब सामने खतरा मंडरा रहा हो...
तो किस्मत को चुनौती मत दो।
ज़मीन के सूखने पर, झुँड आगे बढ़ जाते हैं।
कुछ को उनके जाने का दुख नहीं होगा।
शांति लौट रही है।
अब सारी जगह पर एक बार फिर एलीफ़ैंट श्रू का कब्ज़ा है।
तेज़ गति से कीटों का शिकार करो...
और कोई रोकने वाला नहीं।
जैसे-जैसे मौसम बीतते जाते हैं...
सामने नई चुनौतियाँ जन्म लेती हैं।
हाथी का सूखा हुआ पदचिह्न आपकी कोशिशों का अंत भी कर सकता है।
पर यह छोटा गुबरैला शक्तिशाली है।
यह अपने वज़न से दस गुना ज़्यादा वज़न उठा सकता है।
और अब चूँकि झुँड चले गए हैं, वह इस गेंद को खोने का खतरा नहीं उठा सकता।
उसका भागीरथ प्रयास रंग लाया है।
एक मादा, उसकी सबसे बहुमूल्य चीज़ बाँटने और उसकी प्रेयसी बनने को...
तैयार हो गई है।
नेवले के लिए भी ज़िंदगी अच्छी है।
कम से कम, ज़्यादातर समय तो।
एक अकेला नेवला आसानी से कोबरा का शिकार बन सकता है।
पर जब वे एक साथ खड़े होते हैं...
तो इस छोटे से दल को कोई नहीं हरा सकता।
और अब इनके दल में कुछ नए रंगरूट भरती हो गए हैं।
अभी वे केवल एक ही महीने के हैं,
पर तीन और महीनों में
वे दल के संपूर्ण सदस्य बन जाएँगे।
पृथ्वी के सबसे बड़े स्थानांतरगमन का सामना करके भी,
यह नन्हे नायक ना केवल जीवित रहते हैं, बल्कि फलते-फूलते हैं।
सवाना दन्तकथाओं की धरती है।
और जैसा कि पता चला,
यहाँ की कुछ सबसे शानदार कहानियाँ... नन्ही-नन्ही हैं।
उपशीर्षक अनुवादक: मृणाल अग्रवाल